                  Na temelju članka 18. stavka 2. Zakona o Hrvatskoj gorskoj službi spašavanja („Narodne novine» broj 79/06. i 110/15) i članka 27. Statuta Općine Podravske Sesvete («Službeni glasnik Koprivničko-križevačke županije» broj 5/13, 4/18, 12/18. i 11/20), Općinsko vijeće Općine Podravske Sesvete na ____. sjednici održanoj  ___________ donijelo je
                                 Program javnih potreba za obavljanje djelatnosti
                            Hrvatske gorske službe spašavanja - Stanice Koprivnica
                              na području Općine Podravske Sesvete u 2021. godini

                                                                        I.

                    Programom javnih potreba  za obavljanje djelatnosti  Hrvatske gorske službe spašavanja - Stanice Koprivnica na području Općine Podravske Sesvete u 2021. godini (u daljnjem tekstu: Program) utvrđuju se aktivnosti i djelatnosti od značaja za Općinu Podravske Sesvete, a koje će se financirati iz Proračuna Općine Podravske Sesvete za 2021. godinu (u daljnjem tekstu: Proračun).
                                                                                   II.

                   Javne potrebe u području djelatnosti Hrvatske gorske službe spašavanja (u daljnjem tekstu: Javne potrebe) na području Općine Podravske Sesvete ostvarivat će se organiziranjem, unapređenjem i obavljanjem djelatnosti spašavanja i zaštite ljudskih života i imovine u planinama, nepristupačnim područjima i drugim izvanrednim okolnostima.
                    Javne potrebe ostvarivat će se kroz rad Hrvatske gorske službe spašavanja, Stanice Koprivnica (u daljnjem tekstu: Stanica).
                                                                                    III.            

             Za financiranje Javnih potreba iz točke II. ovog Programa planirana su sredstva u Proračunu u svoti 7.000,00 kuna, a raspoređuju se za sufinanciranje redovite djelatnosti Stanice.
                                                                                   IV.

              Hrvatska gorska služba spašavanja – Stanica Koprivnica obvezna je Općini podnijeti godišnje izvješće o izvršenju ovog Programa u roku 60 dana od isteka poslovne godine odnosno do 28. veljače 2022. godine.
                                                                                    V.       

            Ovaj Program objavit će se u „Službenom glasniku Koprivničko-križevačke županije“, a stupa na

snagu 1. siječnja 2021. godine.
